Raġel ta' 47 sena minn Santa Venera ngħata l-libertà proviżorja wara li ammetta li għamel atti ta' natura sesswali bil-fomm, bil-mossi u anke bl-għemil, fil-konfront ta' ġirien tiegħu. Il-Qorti semgħet kif ir-raġel neża' l-qalziet fil-pubbliku waqt argument mal-ġirien. L-akkużat, li ismu ma jistax jixxandar fuq ordni tal-Qorti, deher quddiem il-Maġistrat Ian Farrugia. Hu ġie ordnat iħallas €1,000 f'multa li se jkun qed iħallashom f'pagamenti ta' €50. Il-Maġistrat Farrugia ordna lir-raġel sabiex ma javviċinax lill-vittmi għaliex jekk jagħmel hekk se jkun qed jaffaċċja l-konsegwenzi. Il-Qorti ħarġet ukoll ordni ta' protezzjoni fil-konfront tal-vittmi. Il-Prosekuzzjoni tmexxiet mill-Ispettur Kylie Borg filwaqt li l-avukat Mariah Mula dehret għall-akkużat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6059949aaee9e_rand.td-a-rec-img{text-align:left}.td_uid_3_6059949aaee9e_rand.td-a-rec-img img{margin:0 auto 0 0}